Magister Philippus curie Senonensis officialis omnibus presentes litteras inspecturis in Domino. Noverint universi quod Nicholaus de Sancto Remigio canonicus Senonensis coram nobis constitutus dedit et concessit pro salute anime sue et parentum suorum in elemosinam domui Vallis lucentis duodecim arpenta prati apud Colleium cum quatuor solodis census qui sui erant quiete et pacifice possidenda.